WGO-kenners na China vir ondersoek na korona-oorsprong | Maroela Media
Twee kenners van die Wêreldgesondheidsorganisasie (WGO) is na China gestuur om te begin met 'n ondersoek na die oorsprong van die koronavirus-pandemie.
'n Kenner in dieregesondheid en 'n epidemioloog sal Chinese afgevaardigdes ontmoet om die logistiek rakende die ondersoek te bepaal, insluitend plekke wat tydens die ondersoek besoek sal word en die deelnemers aan die ondersoek.
Een van die groot kwessies wat ondersoek sal word, is die kwessie of die virus van diere na mense oorgedra is, het dr. Margaret Harris, WGO-woordvoerder, gesê.
Wetenskaplikes vermoed dat die virus sy oorsprong by vlermuise gehad het en toe na ander diere soos 'n sivetkat en ietermago versprei het voordat dit na mense oorgedra is. 'n Uitbreking einde verlede jaar het die fokus geplaas op 'n mark in Wuhan, maar die ontdekking van vroeëre gevalle dui daarop dat die dier-tot-mens-oordrag moontlik elders plaasgevind het.
Die WGO gaan intussen ook 'n onafhanklike paneel op die been bring om sy hantering van die Covid-19-pandemie en wêreldlande se reaksie daarop te evalueer.
Tedros Adhanom Ghebreyesus, direkteur-generaal van die WGO, het gesê Helen Clark, voormalige premier van Nieu-Seeland en Ellen Johnson Sirleaf, voormalige Liberiese president, sal aan die hoof van die paneel staan.
"Dit is tyd vir selfrefleksie, om na die wêreld waarin ons leef te kyk en maniere te vind om ons samewerking te versterk terwyl ons voortgaan om lewens te red en hierdie pandemie onder beheer te bring," het Ghebreyesus gesê. "Die omvang van hierdie pandemie, wat feitlik almal ter wêreld geraak het, verdien duidelik 'n eweredige evaluering."
Die paneel sal in November 'n tussentydse verslag voorlê gevolg deur 'n substantiewe verslag in Mei aanstaande jaar.
Ag asseblief! Dink hulle vir een oomblik dat die waarheid ontbloot sal word. Lankal onder die mat ingevee. WGO het hulle maatjie baie tyd gegee om van die bewyse ontslae te raak. Korrupte spul.
Toesmeer 101 begin
Biologiese oorlogvoering deur die mees ongenaakbare nasie ooit , in opdrag van diegene wat die wereld
regeer . Dis die waarheid.
Noudat alle spore in China uitgevee is, gaan die WHO die oorsaak en sommer hulself ook daar ondersoek.
Wat 'n absolute tragiese komedie is 2020-Covid-19 nie!
Sal dit nie beter wees om die duiwel aan te stel om die oorsprong van sonde te ondersoek nie? Vra namens 'n "imaginary" vriend…